Директива (ЕС) 2016/797, разрешаващият орган трябва, в допълнение на оценяването по параграф 1, да оцени и аспектите, посочени в приложение III. В такъв случай разрешаващият орган трябва, в допълнение към тези посочени в приложение III аспекти, да провери също дали има някаква релевантна информация, записана съгласно член 8, параграф 2, и да я вземе предвид при оценяването на заявлението. Всякакви повдигнати проблеми трябва да бъдат записвани в дневника за вписвания (issues log), посочен в член 41.
 3. В случаите, при които заявителят е използвал нестандартизирана методика за установяване на изискванията, разрешаващият орган трябва да оцени методиката като използва критериите, посочени в приложение II.
 4. Независимо какъв е използваният метод, разрешаващият орган трябва да провери пълнотата, релевантността и съгласуваността на данните от приложената методика за установяване на изискванията. За ново разрешение от вида, посочен в член 14, параграф 1, буква г) оценяването от разрешаващия орган се ограничава само до тези части на возилото, които са изменени и до техните влияния върху непроменените части на возилото. Проверките, извършвани от разрешаващия орган във връзка с разрешение за „разширен район на използване“, съгласно посоченото в член 14, параграф 1, буква в), се ограничават до приложимите национални правила и до техническата съвместимост между возилото и железопътната мрежа в разширения район на използване. Разрешаващият орган не повтаря проверките, които вече са направени при предишни разрешавания.
 5. Разрешаващият орган публикува оценъчно досие, което трябва да съдържа следните елементи:
 а)
 ясно становище дали резултатът от оценяването е отрицателен или положителен по отношение на искането на заявителя за съответния район на използване и, в съответните случаи, условия за използване или ограничения;
 б)
 резюме за извършените оценявания;
 в)
 доклад от дневника за вписвания (issues log) относно съответния район на използване;
 г)
 попълнен проверочен списък (checklist), показващ че са оценени всички аспекти от приложение II и, в съответните случаи — от приложение III.
 Член 40
 Оценяване на заявлението, извършвано от съответните национални органи по безопасността за района на използване
 1. Съответните национални органи по безопасността за района на използване оценяват аспектите, посочени в приложение III. Оценяванията, извършвани от националните органи по безопасността за района на използване трябва да са във връзка само със съответните национални правила за района на използване, като се отчитат съгласуваните разпоредби по член 37, параграф 1.
 2. При оценяването на установяването на изискванията съответните национални органи по безопасността за района на използване трябва да проверяват пълнотата, релевантността и съгласуваността на данните, получени от заявителя чрез приложената методика за установяване на данните.
 3. За ново разрешение от вида, посочен в член 14, параграф 1, буква г) оценяването от съответните национални органи по безопасността за района на използване се ограничава само до тези части на возилото, които са изменени и до техните влияния върху непроменените части на возилото.
 4. Проверките, извършвани от съответните национални органи по безопасността за района на използване във връзка с разрешение за „разширен район на използване“, съгласно посоченото в член 14, параграф 1, буква в), се ограничават до приложимите национални правила и до техническата съвместимост между возилото и железопътната мрежа в разширения район на използване.